3. การประกอบธุรกิจของแต่ละสายผลิตภัณฑ์

การประกอบธุรกิจของบริษัท แบ่งตามสายผลิตภัณฑ์ หรือกลุ่มธุรกิจหลักได้ดังนี้

1.  กลุ่มอุตสาหกรรมการผลิต

  3.1.1 ธุรกิจสิ่งทอและอุปกรณ์ตัดเย็บ

  บริษัทหลักธุรกิจสิ่งทอและอุปกรณ์ตัดเย็บ

  (1) ลักษณะผลิตภัณฑ์ หรือบริการ : ประกอบกิจการปั่นด้าย ผลิตทั้งด้ายเย็บ และ ด้ายทอ ทอผ้า
  ฟอกย้อม และพิมพ์ผ้า เสื้อผ้าสำเร็จรูป ซิป และกระดุม ผลิตภัณฑ์ผ้าของบริษัทได้แก่ ผ้าฝ้าย
  ผ้าเรยอน ผ้าโพลีเอสเตอร์ ใช้เครื่องหมายการค้า วีนัส
  บริษัทมีการจำหน่ายทั้งในและต่างประเทศ

บริษัท ไม่มีปัจจัยสำคัญที่จะมีผลกระทบต่อโอกาส หรือข้อจำกัดในการประกอบธุรกิจ

  นอกจากนี้ บริษัทฯ ยังรับจ้างฟอกย้อมผ้า และเส้นด้าย โดยได้รับการส่งเสริมการลงทุน จาก
  สำนักงานคณะกรรมการส่งเสริมการลงทุน ในกิจการปั่นด้าย ทอผ้า และฟอกย้อม
  โดยมีบัตรส่งเสริมการลงทุนเลขที่ 1139/2531, 1034/2530, 1156/สอ./2530,
  1279/สอ./2534

  สิทธิประโยชน์ที่ได้รับในปัจจุบันคือ

1.  ได้รับอนุญาตนำคนต่างด้าวเข้ามาในราชอาณาจักร เพื่อทำงานเฉพาะตำแหน่งงาน
    และกำหนดระยะเวลา ตามที่คณะกรรมการส่งเสริมการลงทุนเห็นชอบ

2.  ได้รับอนุญาตให้นำหรือส่งเงินออกนอกราชอาณาจักร เป็นเงินตราต่างประเทศได้

(2) การตลาดและภาวะการแข่งขัน

  ปัจจุบันสภาวะอุตสาหกรรมสิ่งทอโดยรวม ยังอยู่ในภาวะคงที่ และมีแนวโน้มที่ถดถอยลง

อุปทาน มีมากกว่าอุปสงค์ วัตถุดิบที่ใช้ผลิตเป็นวัตถุดิบขั้นพื้นฐานไม่มีวัสดุอื่นใช้ทดแทน

(ก) นโยบายและลักษณะการตลาดของผลิตภัณฑ์

 กลยุทธ์การแข่งขัน 

บริษัทฯ ใช้กลยุทธ์ด้านการผลิตสินค้าที่ได้มาตรฐาน มีคุณภาพ ตรงตามข้อตกลงกับลูกค้า
ส่งมอบตรงตามเวลา ในราคาที่สมเหตุสมผล

ลักษณะลูกค้า บริษัทมีจำนวนลูกค้ามากราย และส่วนใหญ่มีความสัมพันธ์ติดต่อกันมานาน
ลูกค้าแต่ละรายได้รับการพิจารณาแล้ว โดยดูจากความมั่นคงของลูกค้า
และขีดความสามารถในการจำหน่าย และการชำระเงินของลูกค้าเป็นนัยสำคัญ

กลุ่มลูกค้าเป้าหมาย : ลูกค้าเป้าหมายแบ่งออกเป็น 2 กลุ่ม

1.  ลูกค้าที่ซื้อเพื่อเป็นวัตถุดิบ นำไปผลิตต่อ หมายถึง โรงงานอุตสาหกรรมตัดเย็บเสื้อผ้าสำเร็จรูป
    หรือซื้อผ้าดิบไปผลิตต่อ เป็นผ้าสีสำเร็จ เป็นต้น

2.  ลูกค้าที่ซื้อเพื่อจำหน่ายเป็นสินค้าสำเร็จรูป หมายถึงผู้ที่ค้าส่งสินค้าสำเร็จรูป เช่นผ้าสี

ด้ายเย็บ ซิป เป็นต้น

 การจำหน่ายและช่องทางการจำหน่าย

บริษัทจำหน่ายสินค้าทั้งภายในประเทศและต่างประเทศ
โดยในประเทศจำหน่ายให้โรงงานผลิตเสื้อผ้าสำเร็จรูป ผู้ค้าขายส่ง และพ่อค้าขายปลีก
ตลอดจนมีบางส่วนเป็นการส่งออกไปยังต่างประเทศ โดยมีสัดส่วนการขายในประเทศ :
ต่างประเทศ = 61.5 : 38.5 (ประเทศสหรัฐอเมริกา และกลุ่มประเทศ EU เป็นส่วนใหญ่ )

(2) สภาพการแข่งขันภายในอุตสาหกรรม

มีการแข่งขันสูงแต่ด้วย การพัฒนาและปรับปรุงสินค้าให้มีคุณภาพมากขึ้นอย่างต่อเนื่องมาโดยตลอด
ทำให้บริษัทมีโอกาสในการแข่งขันและรักษาตลาดได้
ส่วนอุปสรรคด้านการแข่งขันในอุตสาหกรรมสิ่งทอของบริษัท ก็คือความเสียเปรียบทางด้านค่าแรง
และวัตถุดิบที่ใช้ในการผลิต ที่สูงกว่าประเทศคู่แข่งขัน เช่น อินโดนีเซีย จีน และอินเดีย ฯลฯ

จำนวนและขนาดของคู่แข่งขัน บริษัทฯ มีคู่แข่งที่สำคัญประมาณ 7 ราย ซึ่งมีขนาดใกล้เคียงกัน

สถานภาพและศักยภาพในการแข่งขันของบริษัท

บริษัทฯ มีการบริหารจัดการ โดยยึดหลักในการพัฒนา
และปรับปรุงระบบงานภายในอย่างต่อเนื่องเพื่อให้สามารถควบคุมต้นทุนการผลิตและสามารถเพิ่มประสิทธิภาพในการผลิต
โดยมีคุณภาพของสินค้าซึ่งเป็นไปตามความต้องการของตลาด และเป็นไปตามมาตรฐานอุตสาหกรรม
ISO 9002 ที่บริษัทได้ใบรับรอง และส่งผลให้บริษัทสามารถรักษาระดับต้นทุนผลิตให้สามารถ
แข่งขันกับคู่แข่งรายอื่นได้

แนวโน้มภาวะอุตสาหกรรมและสภาพการแข่งขันในอนาคต

สภาวะอุตสาหกรรมสิ่งทอโดยรวม มีแนวโน้มที่ถดถอยลง
ซึ่งเป็นไปตามสภาวะเศรษฐกิจของโลกที่ตกต่ำ อุปทานยังมีมากกว่าอุปสงค์
ราคาสินค้ายังเป็นปัจจัยหลักในการตัดสินใจซื้อขายสินค้า
พฤติกรรมการซื้อของผู้บริโภคก็เปลี่ยนแปลงไป โดยผู้ซื้อจะแสวงหาแหล่งซื้อที่มีราคาถูกเป็นหลัก
โดยไม่คำนึงถึงความเป็นคู่ค้าในอดีต ทำให้โรงงานหลายแห่งปิดกิจการหรือลดกำลังการผลิต
ทั้งนี้เนื่องจากโครงสร้างของอุตสาหกรรมสิ่งทอของประเทศโดยเฉพาะผ้าเน้นการส่งออกเป็นหลัก
การส่งออกผ้าสีโดยตรงมีไม่มากนัก และการส่งออกผ้าสีทางอ้อมคือ
การขายให้โรงงานผลิตเสื้อผ้าสำเร็จรูปเพื่อส่งออกก็มีปริมาณปานกลาง
เนื่องจากระบบตลาดผ้าภายในประเทศจะเป็นการขายผ่านเอเยนต์เป็นส่วนใหญ่

(3) การจัดหาผลิตภัณฑ์หรือบริการ

บริษัท มีโรงงานหลักในการผลิตสินค้าประเภทสิ่งทอ จำนวน 8 บริษัทโดยมีสถานที่ตั้งคือ เขตบางปู
เลขที่ 205 ถ.สุขุมวิท (ระหว่างกม. 39-40) ต.บางปูใหม่ อ.เมือง จ.สมุทรปราการ 10280
เขตบางปะกง เลขที่ 99 หมู่ 5 ถ.บางนา-ตราด ก.ม. ที่ 38 ต.บางสมัคร อ.บางปะกง
จ.ฉะเชิงเทรา และเขตลาดพร้าว เลขที่ 142 ซอยจันทิมา ถนนลาดพร้าว แขวงวังทองหลาง
เขตวังทองหลาง กรุงเทพมหานคร

  (ก) กำลังการผลิต (บริษัทหลัก)

ปี 2544 ปี 2543 ปี 2542

1. ปั่นด้าย

กำลังการผลิต (พันปอนด์) 49,700 49,700 49,700

ผลิตจริง (พันปอนด์) 38,470 42,712 43,140

2. ทอผ้า

กำลังการผลิต (พันหลา) 108,400 108,400 108,400

ผลิตจริง (พันหลา) 86,687 101,615 98,347

3. ฟอกย้อม

กำลังการผลิต (พันหลา) 101,900 101,900 101,900

ผลิตจริง (พันหลา) 60,923 68,853 66,130

 นโยบายการผลิตที่สำคัญ

นโยบายการผลิตขึ้นกับการคาดการณ์ยอดขายในแต่ละไตรมาส ในปีถัดไปของฝ่ายจัดการ
มีมาตรฐานในการผลิต ผลิตสินค้าที่มีคุณภาพ ตามข้อตกลงกับลูกค้า ส่งมอบตรงตามเวลา
ในราคาที่สมเหตุสมผล

การจัดหาวัตถุดิบ

บริษัทฯ มีการซื้อวัตถุดิบ ทั้งจากภายในประเทศและต่างประเทศ
จากหลายแหล่งแล้วแต่ความเหมาะสมของแต่ละช่วงเวลา ในปีที่ผ่านมา
แหล่งวัตถุดิบจากต่างประเทศ : ในประเทศ เป็นสัดส่วน = 2.3 : 1

บริษัท ไม่มีการพึ่งพิงผู้จัดจำหน่ายรายใดรายหนึ่ง ที่มีบทบาทสำคัญต่อการอยู่รอดของบริษัท

สภาพปัญหาเกี่ยวกับวัตถุดิบ

ส่วนใหญ่วัตถุดิบมีแหล่งมาจากต่างประเทศ ราคาวัตถุดิบจึงขึ้นลงตามสภาวะตลาดโลก
และอัตราแลกเปลี่ยนเงินตรา
ส่วนวัตถุดิบที่มีแหล่งมาจากในประเทศมีการเปลี่ยนแปลงราคาค่อนข้างสูง ผู้ผลิตในประเทศมีน้อยราย
แต่ถ้าสูญเสียผู้จำหน่ายในประเทศ ก็สามารถนำเข้าจากต่างประเทศทดแทนได้

จำนวนผู้จำหน่ายวัตถุดิบ

วัตถุดิบหลัก เช่น ฝ้าย และใยสังเคราะห์ รวมประมาณ 15 ราย

  (ข) ผลกระทบต่อสิ่งแวดล้อม

บริษัทได้ดำเนินการควบคุมผลกระทบต่อสิ่งแวดล้อมให้เป็นไปตามระเบียบข้อบังคับที่กำหนดโดยกองควบคุมโรงงานอุตสาหกรรม
กรมโรงงานอุตสาหกรรม กระทรวงอุตสาหกรรม และส่วนราชการที่เกี่ยวข้องตั้งแต่ ปี 2541
กระบวนการผลิตถูกควบคุมไม่ให้มีผลกระทบต่อสิ่งแวดล้อม เนื่องจากการปรับปรุงมลพิษทางอากาศ
โดยใช้ GAS ทดแทน OIL C และน้ำเสียก็ถูกบำบัดโดยบ่อบำบัดน้ำเสียก่อนทิ้ง

มีการเปรียบเทียบปรับจากกรมโรงงานอุตสาหกรรม เมื่อ 20 เมษายน 2541 เกี่ยวกับ

1.  ระบายน้ำทิ้งออกจากโรงงาน
    โดยน้ำทิ้งมีคุณลักษณะไม่เป็นไปตามประกาศกระทรวงอุตสาหกรรมฉบับที่ 2 ปี 2539

2.  ระบายอากาศออกจากโรงงาน
    โดยอากาศที่ระบายออกมีคุณลักษณะไม่เป็นไปตามประกาศกระทรวงอุตสาหกรรม ฉบับที่ 2 ปี
    2536

ได้มีการลงทุนระบบขจัดมลพิษทางอากาศ ซึ่งเปลี่ยนจากระบบเผาไหม้จาก Oil C เป็น Natural
Gas และควบคุมการขจัดน้ำทิ้งจากโรงงานให้เป็นไปตามกฏหมายกำหนดอย่างเคร่งครัด

ปัจจุบัน บริษัทฯ อยู่ในระหว่างการดำเนินการ เพื่อขอรับใบรับรองมาตราฐาน ISO 14000
ซึ่งคาดว่าจะได้ใบรับรองมาตรฐาน ISO 14000 ในอนาคตอันใกล้นี้

(4) งานที่ยังไม่ส่งมอบ

การผลิตสินค้าของบริษัทฯ จะผลิตตาม ORDER ของลูกค้า ดังนั้นสินค้าที่บริษัทผลิต และเก็บอยู่
เป็นสินค้าระหว่างผลิต ที่ต้องส่งให้กับลูกค้าตามวันที่กำหนดในสัญญา
จะไม่มีการเก็บสินค้าไว้ในบริษัทเป็นจำนวนมากๆ

2.  ธุรกิจรองเท้า

  บริษัทหลักประเภทโรงงานอุตสาหกรรมการผลิตรองเท้า

(1) ลักษณะผลิตภัณฑ์หรือบริการ

คือรองเท้าชนิดต่างๆ เช่นรองเท้าเดินเพื่อออกกำลังกาย รองเท้าวิ่ง รองเท้าเทนนิส
รองเท้าเบสบอลฯลฯ ทั้งสำหรับบุรุษ สตรี และเด็ก

(2) การตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์ หรือบริการที่สำคัญ

 กลยุทธ์การแข่งขัน 

บริษัทฯ ได้ปรับปรุงแผนกออกแบบให้สามารถพัฒนาสินค้าให้ได้รวดเร็วขึ้น
โดยเฉพาะรองเท้ารุ่นใหม่ๆ จากเดิมใช้เวลาทำรองเท้าตัวอย่างประมาณ 15-20 วัน ลดลงเหลือ
12-15 วัน รวมทั้งการผลิตหน้าผ้าของรองเท้าที่ต่างจังหวัดที่บริษัทฯ ได้ไปดำเนินการมาแล้ว 2-3
ปี พนักงานมีความชำนาญมากขึ้น รวมทั้งการ TURNOVER ก็อยู่ในอัตราที่ต่ำ
ดังนั้นงานที่ผลิตที่ต่างจังหวัดจึงได้ผลงานใกล้เคียงกับเป้าหมายที่วางไว้
รวมทั้งเป็นการกระจายรายได้และเป็นการสร้างงานไปยังต่างจังหวัดด้วย นอกจากนี้
บริษัทให้ความสำคัญกับคุณภาพสินค้า ต้องให้ได้มาตรฐาน

ลักษณะลูกค้า คือ ลูกค้าต่างประเทศที่มีใบสั่งซื้อให้ผลิตสินค้า

บริษัทฯ ดำเนินการเป็นผู้รับจ้างผลิตรองเท้ากีฬาชนิดต่างๆ โดยผลิตให้กับ Nike Inc.
ภายใต้เครื่องหมายการค้า NIKE เป็นส่วนใหญ่ โดยมีความสัมพันธ์กันเป็นอย่างดี

รายละเอียดลูกค้า ปี 2544 ปี 2543 ปี 2542

ล้านบาท % ล้านบาท % ล้านบาท %

NIKE 2,449 98.87 1,706 96.44 1,737 95.81

ลูกค้าอื่นๆ 28 1.13 63 3.56 76 4.19

รวม 2,477 100.00 1,769 100.00 1,813 100.00

ผลกระทบ หากมีการสูญเสียลูกค้าดังกล่าวข้างต้น จะทำให้บริษัทประสบปัญหาทางธุรกิจ

กลุ่มลูกค้าเป้าหมาย คือลูกค้ากลุ่มประเภทรองเท้ากีฬา มากกว่ารองเท้าแฟชั่น

ลักษณะรายได้ คือเป็นรายได้จากการรับจ้างผลิต

การจำหน่ายและช่องทางการจำหน่าย

การจำหน่าย : การจำหน่ายส่วนใหญ่ บริษัทฯ จำหน่ายไปยังต่างประเทศให้ผู้ว่าจ้างผลิต
ซึ่งเป็นเจ้าของ BRAND NAME เป็นผู้จำหน่ายเอง เนื่องจากบริษัทฯ เป็นผู้รับจ้างผลิต
ฉะนั้นสินค้าที่ผลิตได้ จึงจำหน่ายให้ผู้ว่าจ้างผลิตทั้งหมด

สัดส่วนการจำหน่ายในประเทศต่อการส่งออกต่างประเทศ = 13:87

ประเทศที่บริษัทฯ มีการส่งออกไปจำหน่ายส่วนใหญ่ ได้แก่ ประเทศสหรัฐอเมริกา

(ข) สภาพการแข่งขันภายในอุตสาหกรรม

อุตสาหกรรมรองเท้ามีการแข่งขันสูงมาก เนื่องจากประเทศจีน เวียตนาม และอินโดนีเซีย
มีค่าแรงที่ถูกกว่าไทย การเสนอราคาสินค้าให้กับผู้ซื้อก็จะถูกกว่า ดังนั้นบริษัทฯ
จึงต้องพัฒนาแผนกออกแบบ ให้รวดเร็วขึ้น ควบคุมต้นทุนการผลิตให้สามารถแข่งขันได้
โดยการขยายกำลังการผลิตบางส่วนไปสู่ต่างจังหวัด และหา TECHNOLOGY ใหม่ๆ
เข้ามาเสริมเพื่อให้บริษัทฯ ผลิตได้เร็วขึ้นและต้นทุนต่ำ

จำนวนและขนาดของคู่แข่งขัน บริษัทฯ มีคู่แข่งภายในประเทศ 2 ราย ซึ่งมีขนาดใกล้เคียงกับบริษัทฯ
และมีขนาดใหญ่กว่าบริษัทฯ

สถานภาพและศักยภาพในการแข่งขันของบริษัทฯ
สามารถแข่งขันกับคู่แข่งได้โดยอาศัยปัจจัยข้างต้นเป็นสำคัญ

แนวโน้มภาวะอุตสาหกรรมและสภาพการแข่งขันในอนาคต บริษัทฯ
ยังคงรับจ้างผลิตให้กับลูกค้าหลักคือ NIKE ต่อไป บริษัทฯ
จะต้องพยายามพัฒนาให้มีความสามารถที่จะแข่งขันกับบริษัทอื่นๆ ทั้งในและต่างประเทศ
รวมทั้งพัฒนาสินค้า BRAND NAME ของบริษัทฯ เองออกสู่ตลาด
และหาสินค้าที่เกี่ยวเนื่องกับธุรกิจรองเท้ามาเพิ่ม

(3) การจัดหาผลิตภัณฑ์หรือบริการ

ผลิตภัณฑ์ของธุรกิจรองเท้า คือการรับจ้างผลิต โดยโรงงานอุตสาหกรรมการผลิตรองเท้า มีจำนวน
6 โรงงาน ตั้งอยู่ที่ เขตบางปะกง เลขที่ 99 หมู่ 5 ถ.บางนา-ตราด (กม.38) อ.บางปะกง
จ.ฉะเชิงเทรา

(ก) กำลังการผลิต

ปริมาณการผลิต(คู่) (หน่วย ; ล้านคู่) ปี 2544 ปี 2543 ปี 2542

กำลังการผลิต ต่อ 1 กะ 4.20 4.20 4.20 

ผลิตจริง ต่อ 1 กะ 3.65 3.33 4.00

อัตราการเพิ่ม (ลด) ของปริมาณการผลิต (%) 9.61 (16.75) 44.40 

อัตราการใช้กำลังการผลิต (%) 86.90 79.29 95.24

จำนวนกะที่ผลิตได้ 1 กะ จำนวนกะที่ผลิตจริง 1 กะ

การจัดหาวัตถุดิบและผู้จำหน่ายวัตถุดิบ

วัตถุดิบส่วนหนึ่งประมาณ 50-52 % ต้องนำเข้าจากต่างประเทศ
ส่วนใหญ่ได้แก่ผ้าที่ใช้สำหรับทำรองเท้า หนังสัตว์ หนังเทียม ยางสังเคราะห์ เคมี AIR BAG กล่อง
และเบ็ดเตล็ด วัตถุดิบที่ใช้ในการผลิตรองเท้า ทางลูกค้าที่เป็นเจ้าของ BRAND NAME
จะเป็นผู้กำหนดคุณภาพและชนิดของวัตถุดิบ
เพื่อสะดวกในการควบคุมคุณภาพให้เป็นไปตามมาตรฐานของลูกค้า

บริษัทฯ ไม่มีต้นทุนวัตถุดิบชนิดใดชนิดหนึ่งสูงกว่าร้อยละ 50 ของต้นทุนการผลิตรวม ตลอดจนบริษัทฯ
ไม่มีการพึ่งพิงการซื้อวัตถุดิบจากผู้จำหน่ายรายใดรายหนึ่งเกินกว่าร้อยละ 30
ของมูลค่าการซื้อวัตถุดิบทั้งหมดที่ผ่านมาเป็นเวลา 3 ปี ติดต่อกัน

วัตถุดิบที่ซื้อในประเทศ คิดเป็นร้อยละ 48-50 ของมูลค่าซื้อวัตถุดิบทั้งหมด

วัตถุดิบที่ซื้อจากต่างประเทศ คิดเป็นร้อยละ 50-52 ของมูลค่าซื้อวัตถุดิบทั้งหมด

วัสดุทดแทน : การใช้วัสดุทดแทนจะต้องได้รับความเห็นชอบจากลูกค้า โดยบริษัทฯ
ได้ร่วมพัฒนาและทดสอบคุณภาพให้เป็นไปตามความต้องการของลูกค้า

  สภาพปัญหาเกี่ยวกับวัตถุดิบ : ไม่มี ผลการเปลี่ยนแปลงเทคโนโลยีต่อการใช้วัตถุดิบ :
  ไม่มีผลกระทบต่อการใช้วัตถุดิบ

(ข). ผลกระทบต่อสิ่งแวดล้อม อาชีวอนามัย และความปลอดภัย

 การดำเนินการของบริษัทเพื่อลด และป้องกันผลกระทบทางด้านสิ่งแวดล้อม อาชีวอนามัยและความปลอดภัย

ผลกระทบที่เกิดจากการดำเนินกิจกรรมของบริษัท แบ่งเป็นผลกระทบทางด้านสิ่งแวดล้อม
และผลกระทบต่อสุขภาพอนามัยของพนักงานดังนี้

ผลกระทบทางด้านสิ่งแวดล้อม ได้แก่

-   การปล่อยมลพิษสู่บรรยากาศ

-   การปล่อยน้ำเสียสู่สิ่งแวดล้อม

-   การใช้ทรัพยากรธรรมชาติ

  ผลกระทบทางด้านชีวอนามัย และความปลอดภัย ได้แก่

-   ลักษณะการปฏิบัติงานที่เสี่ยงต่อการบาดเจ็บ และเจ็บป่วย

-   สภาพพื้นที่ หรือสิ่งแวดล้อมในการทำงาน ที่ไม่ก่อให้เกิดความปลอดภัย

-   เครื่องจักร เครื่องมือ หรืออุปกรณ์ ที่ไม่ก่อให้เกิดความปลอดภัย

ซึ่งทางบริษัทฯ ได้มีมาตรการในการดำเนินการ เพื่อแก้ไข และป้องกัน
ผลกระทบดังกล่าวมิให้เกิดขึ้นแก่พนักงานและสิ่งแวดล้อม โดยการจัดตั้งระบบการจัดการสิ่งแวดล้อม
อาชีวอนามัย และความปลอดภัยขึ้นมา เพื่อควบคุมกิจกรรมที่ก่อผลกระทบต่อสิ่งแวดล้อม
อาชีวอนามัยและความปลอดภัย

ผลการปฏิบัติจริงเปรียบเทียบกับอัตราสูงสุดตามกฎหมาย

บริษัทฯ ได้ตรวจติดตามการดำเนินงานด้านสิ่งแวดล้อม
อาชีวอนามัยและความปลอดภัยเปรียบเทียบกับกฎหมายด้านสิ่งแวดล้อม
อาชีวอนามัยและความปลอดภัยที่เกี่ยวข้องทั้งหมด ได้แก่ คุณภาพน้ำ คุณภาพอากาศ
ที่ระบายออกจากปล่องโรงงาน การจัดการขยะ มลภาวะทางเสียง
คุณภาพอากาศในสถานที่ปฏิบัติงาน ความร้อน และแสงสว่าง อย่างเป็นประจำ
ซึ่งผลการดำเนินงานของบริษัทฯ ที่ยังไม่เป็นไปตามข้อกำหนดของกฎหมายอย่างครบถ้วน ได้แก่
คุณภาพน้ำ ที่ระบายออกสู่แหล่งน้ำสาธารณะ
ซึ่งทางบริษัทได้แก้ไขโดยจัดทำโปรแกรมปรับปรุงคุณภาพน้ำก่อนปล่อยลงสู่แหล่งน้ำสาธารณะ
เพื่อให้คุณภาพน้ำที่ระบายออกนอกบริษัทฯ เป็นไปตามข้อกำหนดของกฎหมายโดยครบถ้วน
ทั้งนี้ทางบริษัทฯ ได้รับการรับรองมาตรฐาน ISO 14001 เมื่อวันที่ 24 ธันวาคม 2541

ประวัติการทำผิดและแนวทางแก้ไข : ไม่มี

(4) งานที่ยังไม่ส่งมอบ : ไม่มี

3.1.3 ธุรกิจพลาสติก ยาง และโลหะ

ก. บริษัทหลักโรงงานอุตสาหกรรมผลิตพลาสติก

(1) ลักษณะผลิตภัณฑ์หรือบริการส่วนของพลาสติก
เป็นการบริการรับจ้างผลิตชิ้นส่วนพลาสติกเพื่องานอุตสาหกรรม โดยกรรมวิธีการฉีดขึ้นรูป
(THERMOPLASTIC INJECTION MANUFACTURING)
และกระบวนการผลิตครบวงจรด้วยการบริการตกแต่งการพ่นสี การประกอบการ SILK SCREEN
และการ HOT STAMP ตลอดจนรับจ้างผลิตแม่พิมพ์ฉีดพลาสติก ด้วยการนำเทคโนโลยี CAD/CAM
มาใช้ในการออกแบบ และการจำลองกรรมวิธีการผลิตแม่พิมพ์ด้วยระบบ คอมพิวเตอร์ SIMULATION
เพื่อวิเคราะห์หาจุดบกพร่องก่อนการผลิตจริง

  แยกผลิตภัณฑ์หลักของสินค้าตามประเภทลูกค้าที่จ้างผลิตได้ดังนี้

1.  1. ชิ้นส่วนพลาสติกประกอบด้วย ชิ้นส่วนยานยนต์ ชิ้นส่วนเครื่องใช้ไฟฟ้า และอิเล็กทรอนิกส์
    ชิ้นส่วนพลาสติกสำหรับผลิตภัณฑ์ที่ใช้ในครัวเรือน และชิ้นส่วนกระติกน้ำ เป็นต้น

2.  2. ผลิตแม่พิมพ์ประกอบด้วย แม่พิมพ์ที่เป็นชิ้นส่วนยานยนต์ แม่พิมพ์ที่เป็นชิ้นส่วนเครื่องใช้ไฟฟ้า
    แม่พิมพ์ที่เป็นชิ้นส่วนเครื่องสุขภัณฑ์ และแม่พิมพ์อื่นๆ ที่ลูกค้าเป็นผู้จ้างทำ

บริษัทไม่มีปัจจัยสำคัญที่มีผลกระทบต่อโอกาส หรือข้อจำกัดในการประกอบธุรกิจ

(2) การตลาดและภาวะการแข่งขัน

(1) นโยบายและลักษณะการตลาดของผลิตภัณฑ์ หรือบริการที่สำคัญ

กลยุทธ์การแข่งขัน

ด้านผลิตภัณฑ์ (PRODUCT)

1.  ในส่วนของอุตสาหกรรมรถยนต์

  -ได้ร่วมมือกับพันธมิตรที่มีขีดความสามารถในการผลิตแบบ MODULE SUPPLY ที่ต้องการแสวงหา
  INJECTION MOULDER

  - พิจารณาแสวงหาวัตถุดิบ เพื่อการผลิตภายในประเทศ ที่มีคุณภาพเท่าเทียมกับวัตถุดิบนำเข้า

2.  อุตสาหกรรมรถจักรยานยนต์ เพิ่มขีดความสามารถ ในการทำแม่พิมพ์ให้มีคุณภาพ

3.  กลุ่มอุตสาหกรรมเครื่องใช้ไฟฟ้า และอิเล็กทรอนิกส์

-   มีการพัฒนากระบวนการผลิตแบบครบวงจรเช่น ฉีด, พ่นสี, SILK SCREEN, HOT STAMP

-   การตอบสนองต้นทุนในรูปแบบ ECONOMY OF SCALE

-   การจัดระบบการจัดส่งให้สามารถรองรับการเปลี่ยนแปลงแผนการผลิต

4. กลุ่มอุตสาหกรรมอื่นๆ อาทิเช่น อุตสาหกรรมเครื่องใช้ในครัวเรือน,
อุตสาหกรรมเครื่องสุขภัณฑ์, อุตสาหกรรมเฟอร์นิเจอร์ เป็นต้น
เน้นด้านการสร้างความแตกต่างด้านคุณภาพ และการบริการ

ด้านราคา (PRICE)

การปรับโครงสร้างของต้นทุนให้มีความเหมาะสมกับกลุ่มลูกค้าของบริษัทฯ

ช่องทางการจัดจำหน่าย (PLACE)

บริษัทฯ มีการจำหน่ายส่วนใหญ่ ให้แก่ผู้ผลิตสินค้าขั้นต่อไป หรือผู้ว่าจ้างในประเทศ
นอกจากนี้มีการนำเทคโนโลยี EDI เพื่อเพิ่มขีดความสามารถในการติดต่อข้อมูลการซื้อขายกับลูกค้า
ขยายการส่งออกโดยตรงโดยผ่าน BIDDING ทาง INTERNET การเข้าสู่ระบบ E-COMMERCE และ
E-BUSINESS ซึ่งบริษัทฯ สามารถตอบสนองธุรกรรมทางด้านนี้ได้แล้ว

ลักษณะลูกค้าและความสัมพันธ์

เป็นลูกค้าที่ซื้อผลิตภัณฑ์เพื่อนำไปผลิตต่อ ส่วนใหญ่จะเป็นลูกค้าที่ทำธุรกิจร่วมกันมานาน
และมีความสัมพันธ์ที่ดีต่อกัน และบริษัทฯ ได้จัดประเภทของลูกค้าออกเป็นกลุ่มๆ คือกลุ่มยานยนต์,
กลุ่มเครื่องใช้ไฟฟ้า กลุ่มเครื่องสุขภัณฑ์ รวมทั้งกลุ่มแม่พิมพ์ และกลุ่มอื่นๆ

กลุ่มลูกค้าเป้าหมาย

จะเน้นลูกค้าอุตสาหกรรมยานยนต์ อุตสาหกรรมเครื่องใช้ไฟฟ้า และอิเล็กทรอนิกส์ อุตสาหกรรมอื่นๆ
อาทิเช่น อุตสาหกรรมเครื่องใช้ในครัวเรือน อุตสาหกรรมเฟอร์นิเจอร์ อุตสาหกรรมเครื่องสุขภัณฑ์
เป็นต้น ส่วนมากจะเป็นอุตสาหกรรมต่อเนื่อง ที่ผลิตแม่พิมพ์เพื่อฉีดพลาสติก

การจำหน่ายและช่องทางการจำหน่าย

จำหน่ายให้โรงงานอุตสาหกรรม ซึ่งนำไปประกอบเป็นชิ้นส่วนของสินค้าต่างๆ เช่น รถยนต์
เครื่องใช้ไฟฟ้า เครื่องสุขภัณฑ์ เป็นต้น โดยเป็นการจำหน่ายสินค้าภายในประเทศ

สัดส่วนการจำหน่ายในระยะเวลา 3 ปีที่ผ่านมา
มีสัดส่วนร้อยละของยอดขายรวมแบ่งตามกลุ่มลูกค้าหรือผลิตภัณฑ์ ได้ดังนี้

กลุ่มผลิตภัณฑ์ ปี2544 % ปี 2543 % ปี 2542 %

1.  ชิ้นส่วนพลาสติก 92.80 94.12 94.92

2.  ผลิตแม่พิมพ์ 7.20 5.88 5.08

รวม 100.00 100.00 100.00

  (ข) สภาพการแข่งขันภายในอุตสาหกรรม

การแข่งขันในปัจจุบัน มีแนวโน้มสูงขึ้น เนื่องจากอุตสาหกรรมพลาสติกยังมีตลาดรองรับได้อีกมาก
เช่น ตลาดอุตสาหกรรมรถยนต์ อุตสาหกรรมรถจักรยานยนต์ มีกลุ่มทุนจากญี่ปุ่นเข้ามาเป็นคู่แข่ง
กลุ่มอุตสาหกรรมเครื่องใช้ไฟฟ้าและอิเล็กทรอนิกส์ มีกลุ่มทุนจากเกาหลี และไต้หวัน
ใช้กลยุทธ์ด้านราคาในการแข่งขัน ส่วนกลุ่มอุตสาหกรรมเครื่องใช้ในครัวเรือน และสุขภัณฑ์
สภาพการแข่งขันในอุตสาหกรรมค่อนข้างน้อย

จำนวนและขนาดของคู่แข่งขัน

ในปี 2544 บริษัทฯ มีคู่แข่งขันที่สำคัญประมาณ 20 ราย

ขนาดของคู่แข่งขัน

มีคู่แข่งขันที่มีขนาดใหญ่กว่าบริษัทฯ 6 ราย ขนาดใกล้เคียงกับบริษัทฯ จำนวน 7 ราย
และขนาดเล็กกว่าบริษัทฯ จำนวน 7 ราย

สถานภาพในการแข่งขันของบริษัทฯ

ในปี 2544 บริษัทฯ ซึ่งมีขนาดกลาง สามารถลดต้นทุน และยังสามารถแข่งขันกับคู่แข่งรายอื่นได้
ในขณะเดียวกันบริษัทฯ มีการปรับปรุงคุณภาพสินค้าให้ได้ตามมาตรฐานระบบ ISO 9002 และ

QS 9000 ซึ่งเป็นองค์ประกอบหนึ่งที่ทำให้สามารถแข่งขันกับรายอื่นในตลาดได้
และสร้างความมั่นใจให้กับลูกค้า

คู่แข่งขันรายใหม่

มีแนวโน้มที่คู่แข่งรายใหม่ จะเข้ามาในตลาดได้มากขึ้น
เนื่องจากการเข้ามาทำตลาดนั้นไม่ค่อยยากนัก ส่วนใหญ่จะเป็นบริษัทที่ร่วมทุนกับต่างชาติ
ซึ่งมีจุดแข็งที่สำคัญ ได้แก่ การได้เปรียบในเรื่องเทคโนโลยีการผลิต
ซึ่งจะสามารถช่วยลดปัญหาในเรื่องของต้นทุนการผลิตให้ลดลงได้
ในอนาคตคาดว่าการแข่งขันในอุตสาหกรรมจะมุ่งเน้นในเรื่องคุณภาพของสินค้าที่ตรงตามมาตรฐาน
และต้นทุนการผลิตที่ต่ำ

อำนาจต่อรองของลูกค้า

สูงมากในเรื่องของการต่อรองราคา ให้ได้ตามราคาเป้าหมายที่กำหนดไว้
และการผลิตสินค้าให้ได้ตามมาตรฐานสากล โดยเฉพาะกลุ่มอุตสาหกรรมชิ้นส่วนยานยนต์
และชิ้นส่วนเครื่องใช้ไฟฟ้า

แนวโน้มภาวะอุตสาหกรรมและสภาพการแข่งขันในอนาคต

คาดว่าอุตสาหกรรมชิ้นส่วนพลาสติก จะมีการขยายตัวต่อเนื่อง ในปี 2543-2545
ตามการฟื้นตัวของเศรษฐกิจ อย่างไรก็ดี การลดอัตราภาษีนำเข้าตามกรอบของ AFTA
และการเปิดตลาดเสรีตาม WTO จะช่วยลดต้นทุนการผลิต และขยายตลาด
แต่ก็ทำให้การแข่งขันเพิ่มขึ้นด้วย ทั้งนี้ผู้ประกอบการจะต้องปรับตัวให้สอดคล้องกับข้อกำหนด
และมาตรฐานสากลต่างๆ เช่น ISO และ QS มิฉะนั้นจะเป็นอุปสรรคในการดำเนินงานในอนาคต

ส่วนด้านการลงทุนการผลิตชิ้นส่วนพลาสติกจากกลุ่มทุนของต่างชาติ จะมีมากขึ้น
การใช้ชิ้นส่วนภายในประเทศมีแนวโน้มที่ดีขึ้น โดยใช้กลยุทธ์ที่สำคัญในการแข่งขัน ได้แก่
ราคาต้นทุนที่ต่ำ และคุณภาพที่ได้มาตรฐานสากล

(3) การจัดหาผลิตภัณฑ์หรือบริการ

บริษัทมีโรงงานอุตสาหกรรมผลิตพลาสติก มีจำนวน 1 โรงงาน ตั้งอยู่ที่ เขตบางชัน เลขที่ 11/1
หมู่ที่ 14 เขตนิคมอุตสาหกรรมบางชัน ถ.เสรีไทย แขวงมีนบุรี เขตมีนบุรี กรุงเทพฯ 10510

อุตสาหกรรมการผลิตพลาสติก

(ก) กำลังการผลิต

ปี 2544 ปี 2543 ปี 2542

กำลังการผลิตเต็มที่

ชั่วโมงการทำงานของเครื่องจักร (ช.ม.) 554,400 554,400 554,400

ปริมาณการผลิตจริง

ชั่วโมงการทำงานของเครื่องจักร (ช.ม.) 360,360 368,122 332,640

อัตราการใช้กำลังการผลิต % 65 66.40 60.00

อัตราการเพิ่ม (ลด) ของปริมาณการผลิต % (1.40) 10.67 11.11

จำนวนกะ ที่ผลิตได้คือ 3 กะ จำนวนกะที่ผลิตจริง คือ 3 กะ

นโยบายการผลิตที่สำคัญ ไม่สามารถเปิดเผยได้

การจัดหาวัตถุดิบและผู้จำหน่าย

อุตสาหกรรมการผลิตพลาสติก

วัตถุดิบที่สำคัญ คือ เม็ดพลาสติก ไม่สามารถที่จะหาวัสดุอื่นมาทดแทนได้

แหล่งที่มาของวัตถุดิบ มีการสั่งซื้อจากใน และต่างประเทศ ในการนำเข้าวัตถุดิบ
จะเป็นการสั่งซื้อจากประเทศญี่ปุ่น สิงคโปร์ และไต้หวัน

 ผลการเปลี่ยนแปลงเทคโนโลยี ต่อการใช้วัตถุดิบ : ไม่มีผลกระทบ

สภาพปัญหาเกี่ยวกับการใช้วัตถุดิบ

ปัญหาสำคัญที่จะมีผลกระทบ คือ ราคาน้ำมัน และค่าเงินบาท
ซึ่งอาจทำให้เกิดการเปลี่ยนแปลงราคาของเม็ดพลาสติก มีแนวโน้มที่จะสูงขึ้น

ไม่มีต้นทุนวัตถุดิบชนิดใดชนิดหนึ่ง สูงกว่าร้อยละ 50 ของต้นทุนการผลิตรวม

 ผู้จำหน่าย จำนวนสัดส่วนการซื้อภายในประเทศและต่างประเทศ

สัดส่วนในการสั่งซื้อวัตถุดิบภายในประเทศ 97.20 % สั่งซื้อจากผู้จำหน่ายมากกว่า 15 ราย

  สัดส่วนในการซื้อวัตถุดิบจากต่างประเทศ 2.80 %

บริษัท ไม่มีการพึ่งพิงการซื้อวัตถุดิบจากผู้จำหน่ายรายใดรายหนึ่งเกินกว่าร้อยละ 30 ของ
มูลค่าการซื้อวัตถุดิบทั้งหมดที่ผ่านมาเป็นเวลา 3 ปี ติดต่อกัน

แหล่งที่มาของเทคโนโลยีการผลิต : มาจากระบบภายในของบริษัท
และบางส่วนบริษัทพัฒนาขึ้นมาใช้เอง

(ข) ผลกระทบต่อสิ่งแวดล้อม

อุตสาหกรรมการผลิตพลาสติก

การดำเนินการกำจัดและบำบัดน้ำเสีย บริษัทจะทำสัญญาบริการกับบริษัท
บริหารและพัฒนาเพื่อการอนุรักษ์สิ่งแวดล้อม จำกัด (GENCO) สัญญาบริการจะทำกันปีต่อปี
ซึ่งเป็นบริษัทฯ ที่ทางราชการได้กำหนดให้เป็นผู้ดำเนินการ
จึงทำให้คุณภาพน้ำเสียที่ทิ้งได้ตามมาตรฐานที่ระบุไว้

การดำเนินงานเกี่ยวกับความปลอดภัย และอาชีวอนามัย สภาพแวดล้อมจากการทำงาน บริษัทฯ
ได้มีการตรวจสอบระบบป้องกัน และระงับอัคคีภัย โดยให้พนักงานได้รับการฝึกซ้อมดับเพลิง
และจัดตั้งคณะกรรมการรักษาความปลอดภัย อาชีวอนามัย และสภาพแวดล้อมในการทำงาน
โดยได้กำหนดเป็นนโยบายของบริษัทฯ รวมทั้งมีการรณรงค์เผยแพร่ตามวารสาร
และทำแผ่นป้ายแสดงสถิติอุบัติเหตุ ติดป้ายประกาศให้พนักงานทราบ

ทางด้านการอนุรักษ์พลังงาน บริษัทฯ มีนโยบายให้หน่วยงานทำการวิเคราะห์
และทำการศึกษาถึงการใช้พลังงานไฟฟ้า โดยเน้นการใช้พลังงานอย่างประหยัด
และเกิดประสิทธิภาพมากยิ่งขึ้น และผลกระทบจากการสูญเสียพลังงานดังกล่าว ซึ่งเป็นไปตาม
พ.ร.บ. การส่งเสริมการอนุรักษ์พลังงาน พ.ศ. 2535
โดยจัดให้มีการอบรมให้พนักงานทุกคนมีส่วนร่วมในการทำกิจกรรมดังกล่าว

การกำจัดสิ่งปฏิกูลหรือวัสดุที่ไม่ใช้แล้ว ทางบริษัทฯ
ได้ดำเนินการขออนุญาตกรณีการนำสิ่งปฏิกูลหรือวัสดุที่ไม่ใช้แล้วซึ่งมีลักษณะและคุณสมบัติเป็นไปตามประกาศกระทรวงอุตสาหกรรม
ฉบับที่ 1 (พ.ศ.2541) และฉบับที่ 6 (พ.ศ. 2540)
ออกนอกบริเวณโรงงานทุกครั้งก่อนนำไปกำจัด

สรุป ผลกระทบต่อสิ่งแวดล้อมได้ดำเนินการปฏิบัติจริงในระยะเวลา 3 ปีที่ผ่านมา
เป็นไปตามที่กฎหมายกำหนดอย่างเคร่งครัด

ข้อพิพาทหรือถูกฟ้องร้องเกี่ยวกับสิ่งแวดล้อม ไม่มี

(4) งานที่ยังไม่ส่งมอบ

 ไม่มี 

  (ข) บริษัทหลักโรงงานอุตสาหกรรมประเภทยาง

(1) ลักษณะผลิตภัณฑ์ประเภทยาง

บริษัทฯ ประกอบธุรกิจประเภทอุตสาหกรรมสายยางยืด และแถบยางยืด
ซึ่งผลิตภัณฑ์ส่วนใหญ่จะใช้เป็นส่วนประกอบของเสื้อผ้า ที่มียางยืดเป็นส่วนประกอบ
และสามารถนำไปใช้งานทางด้านอื่นๆ ได้ตามที่ลูกค้าต้องการ เช่น
เส้นยางเพื่อผลิตสินค้าสำหรับเด็ก ยางยืดเพื่อผลิตชุดชั้นใน สุภาพบุรุษ และสุภาพสตรี

บริษัท ไม่มีปัจจัยสำคัญใดที่มีผลกระทบต่อโอกาส หรือการประกอบธุรกิจ

(2) การตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์ หรือบริการที่สำคัญ

 กลยุทธ์การแข่งขัน 

กลยุทธ์การแข่งขันที่สำคัญ ในด้านคุณภาพสินค้ามีการพัฒนาอย่างต่อเนื่อง ผลิตภัณฑ์ของบริษัทฯ
เป็นวัตถุดิบอย่างหนึ่งที่ลูกค้านำไปเพื่อผลิตเป็นผลิตภัณฑ์ชนิดต่างๆ
ที่ส่งไปขายยังตลาดโลกที่มีการแข่งขันสูง ดังนั้น บริษัทฯ จึงไม่หยุดนิ่ง
ได้มีการพัฒนาคุณภาพผลิตภัณฑ์อย่างต่อเนื่องโดยคำนึงถึงคุณภาพของสินค้า
และความต้องการของลูกค้าเป็นสิ่งสำคัญ ตลอดจนการนำระบบบริหารงาน ISO 9001 : 2000
มาใช้เพื่อเพิ่มประสิทธิภาพในการทำงาน และเพิ่มความมั่นใจให้กับลูกค้า

ด้านการให้บริการ พัฒนาทางด้านการบริการและการส่งมอบสินค้าให้ลูกค้าด้วยความซื่อสัตย์

รวดเร็ว และทันกำหนด

การแข่งขันทางด้านราคา กำหนดราคาให้เหมาะสมตามลักษณะการแข่งขันในตลาดเป้าหมาย
และมีเงื่อนไขการขายที่ลูกค้าพอใจ

ลักษณะของลูกค้า

คือลูกค้าที่ซื้อสินค้าไปเพื่อนำไปผลิตเป็นผลิตภัณฑ์สำเร็จรูปด้านเสื้อผ้า
ก่อนที่จะจัดจำหน่ายเป็นชุดชั้นในสุภาพบุรุษและสุภาพสตรี ชุดวอร์ม ชุดว่ายน้ำ ผ้าอ้อมเด็ก
และงานทั่วไปอื่นๆ ที่ใช้ส่วนประกอบของยางยืดถัก ยางยืดทอ และแถบยางยืด และผู้ขายส่ง

ลักษณะความสัมพันธ์

เป็นลูกค้าเก่าที่ติดต่อซื้อขายกันมานาน และบริษัทมีการให้คำปรึกษารวมทั้งข้อเสนอแนะต่างๆ
ให้กับลูกค้าเพื่อให้เกิดความพึงพอใจ

ลูกค้าเป้าหมาย

 กลุ่มลูกค้าของบริษัท ผลิตภัณฑ์ BRAID และ WEBBING จะเน้นกลุ่มโรงงานอุตสาหกรรมผลิตสินค้าสำหรับเด็ก ผลิตเสื้อผ้าสำเร็จรูปภายในประเทศ ในส่วนผลิตภัณฑ์ RUBBER (แถบยาง) มีเป้าหมายที่จะขยายการส่งออก RUBBER TAPE ไปทางตลาดยุโรป อเมริกา และ เอเซีย 

การจำหน่ายและช่องทางการจำหน่าย

บริษัทฯ
ใช้วิธีการจำหน่ายสินค้าให้โรงงานผลิตซึ่งนำไปเป็นวัตถุดิบในการผลิตเสื้อผ้าสำเร็จรูปเป็นหลัก
โดยเป็นการจำหน่ายให้โรงงานอุตสาหกรรม 80 % ส่วนอีก 20 %
เป็นการจำหน่ายให้ผู้ขายส่งเพื่อนำไปจำหน่ายปลีก

สัดส่วนการจำหน่ายในประเทศ 34.56 %

สัดส่วนการจำหน่ายต่างประเทศ 65.44 % ( JAPAN ,HONGKONG, HOLLAND,KOLEA……etc.)

(ข) สภาพการแข่งขันภายในอุตสาหกรรม

เนื่องจากภาวะเศรษฐกิจในปัจจุบันที่มีการชะลอตัวลงอย่างต่อเนื่องมาตลอดระยะเวลา 3-4
ปีที่ผ่านมา
ทำให้เป็นปัญหากับการประกอบธุรกิจที่จะต้องประสบกับการแข่งขันทางการค้าค่อนข้างสูงทั้งจากภายในประเทศ
และต่างประเทศ ดังนั้นบริษัทจึงต้องพยายามยกระดับคุณภาพของสินค้าให้ดีมากยิ่งขึ้น
และใช้ความรวดเร็วทางด้านการบริการให้ทันกับความต้องการของลูกค้า
เพื่อรักษาลูกค้าเดิมไว้และพยายามขยายตลาดทั้งภายในประเทศและต่างประเทศเพิ่มมากขึ้น

จำนวนคู่แข่งของบริษัทมีประมาณ 6 ราย

ขนาดของคู่แข่งขันจะมีขนาดใกล้เคียงกันหรือมีขนาดเล็กกว่าบริษัท

แนวโน้มภาวะอุตสาหกรรม และสภาพการแข่งขันในอนาคต

แนวโน้มของอุตสาหกรรมยางยืดมีการเจริญเติบโตค่อนข้างช้า และการแข่งขันในตลาดสูง
อุตสาหกรรมยางยืดจะผูกพันกับกลุ่มโรงงานผู้ผลิตเสื้อผ้าสำเร็จรูปเป็นส่วนใหญ่
การที่จีนเข้าร่วมเป็นสมาชิก WTO สินค้าที่คาดว่าจะต้องเผชิญการแข่งขันกับสินค้าของจีน
ได้แก่เสื้อผ้าสำเร็จรูป เครื่องหนัง และรองเท้า เนื่องจากจีนมีศักยภาพในการผลิตสูงกว่า
และต้นทุนต่ำกว่า ทำให้มีความได้เปรียบ
คาดว่าในอนาคตผู้ผลิตเสื้อผ้าสำเร็จรูปจะต้องประสบกับปัญหาอย่างแน่นอน
และจะมีผลกระทบทางอ้อมกับบริษัทผู้ผลิตยางยืดที่ป้อนเข้าโรงงานผลิตเสื้อผ้าสำเร็จรูปอย่างหลีกเลี่ยงไม่ได้
สิ่งสำคัญที่สุดคือ เราจะต้องผลิตสินค้าที่มีคุณภาพและมีราคาที่สมเหตุสมผล
รวมทั้งมีการพัฒนารูปแบบสินค้าให้ตรงตามความต้องการของลูกค้า
จึงจะสามารถยืนหยัดและมีบทบาทในตลาดต่อไปได้

(2) การจัดหาผลิตภัณฑ์หรือบริการ

บริษัท มีโรงงาน 5 หลัง ประกอบด้วยอาคารโรงงาน 3 หลัง อาคารคลังวัตถุดิบและวัสดุ 1 หลังอาคารคลังสินค้าสำเร็จรูป และส่วน SLITTING 1 หลัง ที่ตั้งโรงงานอยู่ เลขที่ ง.1 หมู่ที่ 13 ถนนเสรีไทย แขวงมีนบุรี เขตมีนบุรี กรุงเทพ 10510 เป็นโรงงานอุตสาหกรรมการผลิตยาง ซึ่งมีรายละเอียดการผลิตคือ 

(ก) กำลังการผลิต

กำลังการผลิตรวม (หน่วย 1:1,000)

ผลิตภัณฑ์ หน่วย ปี 2544 ปี 2543 ปี 2542

ปริมาณการผลิตจริง เส้นยางและแถบยาง (กิโลกรัม) 3,886 3,729 3,274

สายยางยืดถัก (กุรุสหลา) 902 883 822

สายยางยืดทอ (กุรุสหลา) 299 331 289

(กิโลกรัม) 30 31 19

บริษัทมีนโยบายการผลิตที่สำคัญคือ ผลิตสินค้าที่มีคุณภาพ ไม่เป็นอันตรายต่อสุขภาพ
และรักษาสิ่งแวดล้อม มีการส่งมอบตรงเวลา พยายามลดต้นทุน
เพื่อให้ผลิตภัณฑ์ของบริษัทสามารถสู้กับคู่แข่งขันทั้งตลาดในประเทศและต่างประเทศ
ดูแลและเอาใจใส่พนักงานทุกระดับชั้นให้มีขวัญและกำลังใจในการปฏิบัติงานที่ดี

การจัดหาวัตถุดิบและผู้จำหน่ายวัตถุดิบ

วัตถุดิบหลักที่ใช้ในการผลิต คือยางธรรมชาติเป็นวัตถุดิบหลักสำคัญที่ใช้ในการผลิต โดยบริษัท
ได้ซื้อวัตถุดิบจากบริษัทในกลุ่มโดยมีแหล่งวัตถุดิบที่จังหวัดจันทบุรี และจังหวัดตราด
วัตถุดิบที่ใช้ส่วนใหญ่ ซื้อภายในประเทศและเพื่อจำกัดความหลากหลาย
ซึ่งอาจส่งผลกระทบถึงคุณภาพของผลิตภัณฑ์ จึงได้สั่งซื้อจากบริษัทในกลุ่ม
ทำให้ไม่มีปัญหาทางด้านคุณภาพของวัตถุดิบ

ปัญหาการขาดแคลนวัตถุดิบ คาดว่าจะไม่เกิดขึ้นง่าย เพราะวัตถุดิบหลักคือยาง
เป็นวัตถุดิบที่ผลิตเองภายในประเทศ ซึ่งมีอยู่หลายจังหวัด

ผลการเปลี่ยนแปลงเทคโนโลยีต่อการใช้วัตถุดิบ
บริษัทฯคาดว่าในอนาคตอันใกล้นี้ไม่มีการเปลี่ยนแปลงเทคโนโลยี จึงไม่มีปัญหาต่อการใช้วัตถุดิบ

สัดส่วนการซื้อวัตถุดิบในประเทศ ปี 2544 96.47 %

สัดส่วนการซื้อวัตถุดิบต่างประเทศ ปี 2544 3.53 %

  (ข). ผลกระทบต่อสิ่งแวดล้อม

  กระบวนการผลิตที่อาจมีผลกระทบต่อสิ่งแวดล้อม คือ เรื่องน้ำเสีย

บริษัทฯ ได้ทำการบำบัดน้ำเสีย โดยใช้ระบบบำบัดน้ำเสียแบบ ACTIVATED SLUDGE

ส่วนการกำจัดกากตะกอนจากบ่อบำบัด และเศษยางจากกระบวนการผลิต
คือนำไปฝังกลบด้วยกระบวนการและกรรมวิธีฝังกลบโดยถูกต้องตามกฎหมาย

  การดำเนินการเพื่อลดผลกระทบ

บริษัทฯ ได้ว่าจ้างบริษัทภายนอกที่รับกำจัดกากอุตสาหกรรม
ซึ่งได้รับอนุญาตจากกระทรวงอุตสาหกรรมเป็นผู้ดำเนินการ ให้เป็นไปตามที่กฎหมายกำหนด

ในขณะเดียวกัน บริษัทฯ ได้มีการควบคุมระบบน้ำจากกระบวนการผลิต
โดยมีการส่งน้ำไปวิเคราะห์ทุกๆ เดือน เพื่อควบคุมไม่ให้มีค่าเกินมาตรฐาน

ผลการปฏิบัติจริงในระยะ 3 ปีที่ผ่านมา เป็นไปตามที่กฎหมายกำหนด โดยมีค่าใช้จ่ายดังนี้

หน่วย : ล้านบาท ปี 2544 ปี 2543 ปี 2542

- ค่าใช้จ่ายดำเนินการเพื่อลดผลกระทบต่อสิ่งแวดล้อม 1.48 1.57 1.03

บริษัท ไม่มีข้อพิพาท หรือถูกฟ้องร้องเกี่ยวกับสิ่งแวดล้อม

(4) งานที่ยังไม่ส่งมอบ : ไม่มี

3.2 กลุ่มอิเล็กทรอนิกส์ และคอมพิวเตอร์

  บริษัทหลักประเภทผลิตภัณฑ์คอมพิวเตอร์ และอุปกรณ์ต่อเนื่อง

(1) ลักษณะผลิตภัณฑ์หรือบริการ เป็นการรับจ้างผลิตชิ้นส่วนอิเล็กทรอนิกส์
และขายอุปกรณ์คอมพิวเตอร์ โดยรับจ้างผลิตชิ้นส่วนคอมพิวเตอร์เป็นธุรกิจหลัก
ปัจจัยสำคัญที่มีผลกระทบต่อโอกาสในการประกอบธุรกิจ ขณะนี้คือ
นโยบายของประเทศจีนที่มีต่อผู้ลงทุนจากภายนอก ซึ่งรัฐบาลจีนได้สนับสนุนและให้สิทธิประโยชน์ต่างๆ
ที่จูงใจผู้ลงทุนต่างประเทศให้เข้าไปลงทุนในประเทศจีน
ทำให้มีโอกาสที่นักลงทุนจากต่างประเทศจะย้ายฐานการผลิตจากประเทศไทยไปประเทศจีนได้

(2) การตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์

กลยุทธ์การแข่งขัน

ในปี 2544 เป็นปีที่มีการแข่งขันด้านราคาสูงกว่าทุกๆ ปีที่ผ่านมา บริษัทฯ
ต้องปรับปรุงการผลิตและการบริหารเพื่อลดต้นทุนการผลิตและราคาขายของสินค้าลงอีก
เพื่อรักษาตลาดและสร้างผลกำไรต่อผู้ถือหุ้น โดยเน้นคุณภาพและความพึงพอใจของลูกค้าเป็นสำคัญ

ลักษณะของลูกค้าและกลุ่มลูกค้าเป้าหมาย

ลักษณะของลูกค้า : ธุรกิจหลักของบริษัท ในการผลิตชิ้นส่วนคอมพิวเตอร์ คือผลิตและจำหน่ายให้กับ
บริษัท ไอ บี เอ็ม สตอร์เรจโปรดักส์ (ประเทศไทย) จำกัด เพียงรายเดียว
โดยบริษัทฯยังไม่มีนโยบายที่จะเปลี่ยนแปลงสัดส่วนการขาย
และหากสูญเสียลูกค้าดังกล่าวจะเกิดผลกระทบต่อธุรกิจหลักของบริษัท

การจำหน่ายและช่องทางการจำหน่าย

ธุรกิจหลักของบริษัทฯ เป็นการรับจ้างผลิตชิ้นส่วนคอมพิวเตอร์ ประเภท Hard Disk Drive โดย
จำหน่ายให้กับบริษัท ไอ บี เอ็ม สตอร์เรจโปรดักส์ (ประเทศไทย) จำกัด ทั้งหมด ดังนั้น
เรื่องการจำหน่ายและช่องทางการจำหน่าย จึงเป็นหน้าที่ของลูกค้าที่จะดำเนินการเองทั้งหมด

(ข) สภาพการแข่งขันภายในอุตสาหกรรม

อุตสาหกรรมผลิตชิ้นส่วนคอมพิวเตอร์ เป็นอุตสาหกรรมเพื่อการส่งออก
และประเทศไทยไม่มีเทคโนโลยีเป็นของตนเอง การแข่งขันจะอยู่ในระดับระหว่างประเทศ
หรือระหว่าง Brand ของบริษัทข้ามชาติ ซึ่งหนึ่งในบริษัทข้ามชาตินั้นก็คือลูกค้าของบริษัท
ขณะนี้ประเทศจีนเป็นแม่เหล็ก ดึงดูดการลงทุนของบริษัทข้ามชาติต่างๆ
ให้เข้าไปตั้งฐานการผลิตในประเทศจีน โดยประเทศจีนได้สนับสนุนปัจจัยต่างๆ
และเสนอให้สิทธิประโยชน์ที่จูงใจต่อบริษัทข้ามชาติเหล่านั้น
ดังนั้นหากประเทศไทยไม่สามารถเสนอสิทธิประโยชน์ และมีปัจจัยสนับสนุนอื่นๆ
ที่จูงใจและเอื้ออำนวยต่อการเข้ามาลงทุนในประเทศเราได้
ประเทศไทยก็มีโอกาสสูงที่จะสูญเสียเงินลงทุนที่จะเข้ามาในประเทศไทยไปให้แก่ประเทศจีนอย่างแน่นอน

ในส่วนของบริษัทฯ ก็ได้มุ่งเน้นคุณภาพ โดยการปฏิบัติตามมาตรฐาน ISO 9002
ซึ่งบริษัทก็ได้ยกระดับ Certificate ของ ISO 9002 จากฉบับปี 1994 เป็นฉบับปี 2000
เมื่อเดือนธันวาคม 2544 ทั้งนี้ บริษัทฯ ได้ปฏิบัติตามระบบมาตรฐานคุณภาพ ISO 9002 มาตั้งแต่ปี
2537 รวมถึงสร้างภาพลักษณ์ที่ดี ด้วยการปฏิบัติตามระบบมาตรฐาน การจัดการสิ่งแวดล้อม ISO
14001 ตั้งแต่ปี 2541 อีกด้วย

จำนวนและขนาดของคู่แข่งขัน บริษัทฯ ไม่มีคู่แข่งโดยตรง
แต่มีคู่แข่งทางอ้อมในระดับระหว่างประเทศ หรือระหว่าง Brand ของบริษัทข้ามชาติอยู่ประมาณ 5
ราย ซึ่งมีขนาดใหญ่กว่า และขนาดใกล้เคียงกัน

แนวโน้มภาวะอุตสาหกรรม และสภาพการแข่งขันในอนาคต

อุตสาหกรรมผลิตชิ้นส่วนคอมพิวเตอร์ เป็นอุตสาหกรรมที่มีการแข่งขันสูงมาก
และราคาสินค้ามีแนวโน้มที่ลดลงตลอดเวลา มีภาวะที่ไม่แน่นอน ทั้งภายในและภายนอกประเทศ
โดยประเทศจีนมีบทบาทสำคัญอย่างยิ่งที่จะกำหนดอนาคตของอุตสาหกรรมผลิตชิ้นส่วนคอมพิวเตอร์ในประเทศไทย

(3) การจัดหาผลิตภัณฑ์หรือบริการ

โรงงานอุตสาหกรรมการผลิตชิ้นส่วนคอมพิวเตอร์ มีจำนวน 1 โรงงาน ตั้งอยู่ที่ เขตศรีราชา เลขที่
336 หมู่ 10 ถ.สุขุมวิท ต.บางพระ อ.ศรีราชา จ.ชลบุรี 20210

(ก) กำลังการผลิต

ปี 2544 ปี 2543 ปี 2542

กำลังการผลิตและปริมาณการผลิต 9,330,000 9,330,000 9,330,000

จำนวนที่สามารถผลิตได้จริง 8,865,574 6,693,587 7,032,780

อัตราการใช้กำลังการผลิต 95.00 % 71.74 % 75.35 %

อัตราการเพิ่ม (ลด) ของปริมาณการผลิต 32.45 % (4.82 % ) 11.20 %

จำนวนกะที่สามารถผลิตได้ คือ 3 กะ

จำนวนกะที่ผลิตจริง คือ 3 กะ

การจัดหาวัตถุดิบและผู้จำหน่ายวัตถุดิบ

เนื่องจากอุตสาหกรรมผลิตชิ้นส่วนคอมพิวเตอร์นี้ ลูกค้าเป็นผู้จัดหาวัตถุดิบให้บริษัทฯ ทั้งหมด
ดังนั้นบริษัทจึงไม่มีข้อมูลเกี่ยวกับวัตถุดิบ

(ข). ผลกระทบต่อสิ่งแวดล้อม

การควบคุมผลกระทบต่อสิ่งแวดล้อมอยู่ภายใต้การควบคุมของกองควบคุมโรงงานอุตสาหกรรม
กระทรวงอุตสาหกรรม บริษัทฯ
มีการควบคุมผลกระทบของกระบวนการผลิตและวัสดุเหลือใช้ที่มีต่อสิ่งแวดล้อมตามที่กฎหมายกำหนดอย่างเคร่งครัด
ทั้งนี้บริษัทฯ ได้ปฏิบัติภายใต้ระบบการจัดการสิ่งแวดล้อม ตามมาตรฐานสากล ISO 14001

(4) งานที่ยังไม่ส่งมอบ

ไม่มี

  3.3 กลุ่มพลังงาน

บริษัทฯ แบ่งการดำเนินงานของกลุ่มพลังงานออกเป็นภายในประเทศและต่างประเทศ
โดยโครงการภายในประเทศคือ ร่วมลงทุนในบริษัท ยูเนี่ยนเพาเวอร์ ดีเวลลอปเม้นท์ จำกัด
ซึ่งจะดำเนินการในโครงการผลิตกระแสไฟฟ้าอิสระบ้านหินกรูด จังหวัดประจวบคีรีขันธ์ เนื้อที่
1,200 ไร่ กำลังการผลิต 1,400 เมกะวัตต์ โดยใช้ถ่านหินคุณภาพดีเป็นเชื้อเพลิง
ซึ่งโครงการนี้ได้ถูกเลื่อนกำหนดจากเดิมในปี 2540 มาจนถึงปัจจุบัน
และยังไม่สามารถกำหนดแน่นอนว่าจะเริ่มดำเนินการได้เมื่อใด
โครงการนี้ได้ผ่านการพิจารณาเรื่องสิ่งแวดล้อมจากสำนักนโยบายและแผนสิ่งแวดล้อมแห่งชาติแล้ว
ขณะนี้กำลังรอการพิจารณาจากทางราชการในเรื่องใบอนุญาตบางประเภท
ขณะเดียวกันรัฐบาลก็ได้จัดตั้งคณะกรรมการเพื่อเสริมสร้างความเข้าใจกับประชาชนที่จังหวัดประจวบคีรีขันธ์
เพื่อทำความเข้าใจกับประชาชน

ส่วนที่ต่างประเทศ บริษัทฯ ได้ร่วมลงทุนกับหน่วยงานท้องถิ่นในประเทศจีน
เพื่อดำเนินโครงการผลิตกระแสไฟฟ้า จำนวน 10 โครงการ ซึ่งมีที่ตั้งใน 3 มณฑล คือมณฑลเจียงซู
มณฑลเจ้อเจียง และมณฑลยูนาน รวมเป็นเงินลงทุนในโครงการทั้งสิ้นประมาณ 4,000 ล้านบาท
โดยบางโรงงานได้เริ่มการผลิตตั้งแต่ปี 2539 ปัจจุบันทุกโรงงานได้ดำเนินการผลิตแล้ว
ลักษณะของโรงไฟฟ้า 8 โรงงานในมณฑลเจียงซู และเจ้อเจียง
ผลิตทั้งกระแสไฟฟ้าและพลังความร้อน (ไอน้ำ) ส่วนอีก 2 โรงงาน ในมณฑลยูนาน
ผลิตกระแสไฟฟ้าอย่างเดียว
เนื่องจากการลงทุนของฝ่ายไทยได้รับการชักชวนจากรัฐบาลของประเทศจีน
เป็นการร่วมทุนกับผู้ถือหุ้นฝ่ายจีน ซึ่งส่วนใหญ่คือ หน่วยงาน หรือ องค์กรบริหารส่วนท้องถิ่น
สัญญาการดำเนินการส่วนใหญ่จะมีอายุ 30 ปี
โครงการได้รับการส่งเสริมการลงทุนในฐานะที่เป็นบริษัทร่วมทุนจากต่างประเทศ
ได้รับสิทธิประโยชน์เรื่องภาษี โดยได้รับยกเว้นภาษีใน 3 ปีแรก และ 3
ปีถัดไปเสียภาษีในจำนวนกึ่งหนึ่ง

การตลาดและภาวะการแข่งขัน

นโยบายและลักษณะการตลาด การจำหน่ายกระแสไฟฟ้าในประเทศจีน
ส่วนหนึ่งขายให้กับระบบจ่ายไฟฟ้ากำลังของรัฐ (ใช้วิธีสายส่ง) ตามนโยบายของรัฐบาลจีน
และบางส่วนเป็นการจำหน่ายให้องค์กรไฟฟ้าท้องถิ่น ในส่วนของพลังงานความร้อน (ไอน้ำ) บริษัทฯ
มีกลยุทธ์ทางด้านการตลาด คือ
จากการที่ภาครัฐส่งเสริมให้ผู้ใช้ไอน้ำยกเลิกการใช้หม้อน้ำขนาดเล็กที่ผลิตขึ้นเอง
มาใช้ไอน้ำจากโรงไฟฟ้าเพื่อลดปัญหาเรื่องสิ่งแวดล้อม บริษัทฯ
จึงพยายามทำการตลาดแสดงให้เห็นว่า ราคาค่าไอน้ำที่ใช้จากบริษัทฯ
ต่อหน่วยกิกกาจูนมีราคาถูกกว่าต้นทุนไอน้ำที่ต่างคนต่างผลิตใช้เองอยู่แล้ว

ลักษณะของลูกค้า คือ อุตสาหกรรมที่ใช้พลังความร้อน และระบบจ่ายไฟฟ้ากำลังของรัฐ

กลุ่มลูกค้าเป้าหมาย ในส่วนของลูกค้าที่ใช้กระแสไฟฟ้า รัฐบาลเป็นผู้ดูแล แต่ลูกค้าใช้พลังความร้อน
(ไอน้ำ) เป็นลูกค้าในรัศมี 7 กิโลเมตร จากโรงงาน

การจำหน่ายและช่องทางการจำหน่าย ตามที่กล่าวไว้ข้างต้น มีการจำหน่ายให้รัฐส่วนหนึ่ง
และจำหน่ายตรงจากโรงงานส่วนหนึ่ง เนื่องจากลักษณะของผลิตภัณฑ์เป็นการจำหน่ายกระแสไฟฟ้า
และพลังงานไอน้ำ จึงจำหน่ายในพื้นที่เท่านั้น ไม่มีการจำหน่ายไปยังต่างประเทศ

สภาพการแข่งขันภายในอุตสาหกรรม และจำนวนคู่แข่ง

เนื่องจากการเข้าไปลงทุนในโครงการผลิตกระแสไฟฟ้า เป็นการชักชวนจากรัฐบาลจีน
ถึงแม้จะมีผู้เข้าไปดำเนินการจำนวนมาก แต่มีการกระจายไปทั่วประเทศ
ทุกฝ่ายมีคู่ค้าโดยคำแนะนำจากองค์กรท้องถิ่น ไม่มีการประมูลกัน
จึงแทบไม่มีการแข่งขันภายในอุตสาหกรรม

ขนาดของบริษัท

ขนาดโรงไฟฟ้าที่อยู่ในช่วง 6 ถึง 50 เมกะวัตต์ ต่อเครื่อง
จะเป็นขนาดที่ผลิตในประเทศจีนได้ทั้งหมด ขนาดโรงไฟฟ้าของบริษัทฯ อยู่ในช่วงดังกล่าวนี้
มีผลทำให้การลงทุนต่อกิโลวัตต์ไม่สูง

สถานภาพและศักยภาพในการแข่งขันของบริษัท

เนื่องจากแทบจะไม่มีคู่แข่งในบริเวณพื้นที่เดียวกัน
โครงการของบริษัทจึงมีสถานภาพที่มั่นคงและมีศักยภาพในการดำเนินธุรกิจต่อไปอย่างต่อเนื่อง

  แนวโน้มภาวะอุตสาหกรรมและสภาพการแข่งขันในอนาคต

แนวโน้มของอุตสาหกรรมในประเทศจีนน่าจะดีมาก
เนื่องจากรัฐบาลจีนได้ให้การไฟฟ้าของประเทศเข้ามาดูแลการไฟฟ้าของมณฑล
ซึ่งขณะนี้การไฟฟ้ามณฑลกำลังจะเป็นผู้ควบคุมการจัดสรรการขายไฟฟ้าขององค์กรส่วนท้องถิ่น

การจัดหาผลิตภัณฑ์หรือบริการ

ผลิตภัณฑ์ของธุรกิจคือ กระแสไฟฟ้าและพลังความร้อน ซึ่งได้มาจากการผลิต บริษัท
ได้ร่วมทุนกับฝ่ายจีน มีโรงงานผลิต 10 แห่ง มีกำลังการผลิตรวม 393 เมกะวัตต์
โดยมีนโยบายการผลิตที่สำคัญคือ พยายามใช้กำลังการผลิตเต็มที่
ลดการสูญเสียจากการผลิตให้มากที่สุด

บริษัทฯ จัดหาวัตถุดิบ ซึ่งคือถ่านหิน เนื่องจากจีนเป็นแหล่งถ่านหินขนาดใหญ่
จึงไม่ค่อยมีปัญหาในการจัดหาวัตถุดิบ ถึงแม้มีการเปลี่ยนเทคโนโลยีก็ไม่มีผลต่อการใช้วัตถุดิบ
แม้ว่ามีผู้จำหน่ายวัตถุดิบหลายราย ปกติบริษัทจะจัดซื้อจากผู้จำหน่ายที่ดี
ซึ่งมีความสัมพันธ์ทางธุรกิจมานาน แต่บริษัทฯ ไม่ต้องพึ่งพิงวัตถุดิบจากผู้ขายรายใดรายหนึ่ง
และสัดส่วนการซื้อวัตถุดิบเป็นการซื้อภายในประเทศจีนทั้งหมด อย่างไรก็ตาม ในช่วงครึ่งปีหลังของปี
2544 รัฐบาลจีนได้เข้าควบคุมปริมาณการผลิตถ่านหิน
ทำให้ราคาวัตถุดิบสูงขึ้นในช่วงครึ่งหลังของปีและต้นปี 2545
แต่คาดว่ารัฐบาลจะสามารถจัดให้เกิดความสมดุลของการผลิตและความต้องการใช้ได้
และรักษาระดับราคาให้อยู่ในระดับที่เหมาะสมในอนาคตอันใกล้นี้

กระบวนการผลิตหรือการกำจัดวัตถุดิบเหลือใช้

มีผลกระทบต่อสิ่งแวดล้อมอยู่ในระดับที่กฎหมายกำหนด
รัฐบาลจีนมีกฎระเบียบให้ติดตั้งอุปกรณ์ป้องกันและลดมลพิษที่มีผลกระทบต่อสิ่งแวดล้อม
ซึ่งอยู่ภายใต้การควบคุมและตรวจสอบของสำนักงานนโยบายและแผนสิ่งแวดล้อมอยู่แล้ว
โครงการเหล่านี้ได้ดำเนินการควบคุมสิ่งแวดล้อมให้เป็นไปตามที่กฎหมายกำหนดมาเป็นระยะเวลา 3
ปีแล้ว โดยที่ผ่านมายังไม่มีการฟ้องร้องเรื่องเกี่ยวกับสิ่งแวดล้อม

งานวิจัยและพัฒนาผลิตภัณฑ์

เทคโนโลยีในการผลิตไม่มีการเปลี่ยนแปลง

3.4 กลุ่มการลงทุนและอื่นๆ

ลักษณะของเงินลงทุน ส่วนใหญ่เป็นการลงทุนในบริษัทในกลุ่มที่ผลิตสินค้า
และลงทุนในโครงการประเทศจีน ผลิตกระแสไฟฟ้าและพลังความร้อน มีเงินลงทุนในบริษัทอื่นๆ บ้าง
ซึ่งคำนึงถึงปัจจัยพื้นฐานของหลักทรัพย์นั้นๆ เป็นเกณฑ์
ทั้งนี้ที่ผ่านมาได้ดูผลตอบแทนจากการลงทุนประกอบด้วย
เนื่องจากเงินลงทุนเป็นประเภทธุรกิจที่ไม่มีการผลิตและไม่ต้องอาศัยการตลาดและการแข่งขัน
หรือจัดหาวัตถุดิบแต่อย่างใด จึงไม่มีข้อมูลเหล่านี้เปิดเผย